Superliga e Futbollit të Kosovës

Superliga e Kosovës është kategoria më e lartë e garave në futboll në Kosovë të organizuara nga Federata e Futbollit e Kosovës (FFK). FFK organizon edhe dy kategori më të ulta të garave në futboll: Liga e Parë, Liga e Dytë (Grupi A dhe B).

 Historia 
 Periudha e parë 
Topi i parë në Kosovë është sjellur nga një student i Grenoblit më 1919, por thuhet se më 1914 futboll kanë luajtur Austro-Hungarezët që kanë shërbyer në Kosovë në atë kohë.
Futbolli në Kosovë është luajtur shumë herët, por klubet e para janë formuar në vitin 1922 në Gjakovë dhe KF “Prishtina” në Prishtinë, e më pastaj formohen edhe klubet e tjera.
Garat nuk kanë qenë të rregullta për arsye të situatës jostabile që ka mbretëruar në atë kohë.

 Periudha e dytë 
Kjo periudhë fillon pas luftës së dytë Botërore prej vitit 1945 e deri më 1991. Në këtë kohë futbolli në Jugosllavi përparon në mënyrë të shpejtë e bashkë me të edhe futbolli kosovar, kur formohet edhe Federata e Futbollit të Kosovës më 1948, si degë e Federatës së Futbollit të Jugosllavisë. Në Ligën e parë jugosllave dallohen më së shumti KF “Prishtina”, kurse një vit anëtar i kësaj lige ishte edhe KF “Trepça” nga Mitrovica. Liga e dytë shtetërore vazhdimisht kishte nga 3-4 klube kosovare. Në këto dy liga Federative garonin Sllovenia, Kroacia, Bosnja e Hercegovina, Serbia, Mali i Zi,Vojvodina, Kosova dhe Maqedonia, të gjitha në një ligë unike.
Kosova e kishte ligën e vet të parë, ku skuadra kampione kalonte direkt në Ligën e dytë jugosllave, pastaj kishte Ligën e dytë dhe të tretë.
Kosova në këtë kohë kishte reprezentues, referë federativë dhe punëtorë të shumtë të nivelit më të lartë.

 Periudha e tretë 
Në kohën e shpërbërjes së Jugosllavisë, pikërisht në vitin 1991 futbolli kosovar ishte në zenitin e saj dhe kishte vazhdimisht 4-5 klube në të dy ligat federative. Por, përkeqësimi i situatës politike reflektohej edhe në sport. Ishte gati e pamundur të luhej më futboll, e sidomos jo në Kosovë. Kjo bëri që në gusht të vitit 1991, klubi më i mirë i Kosovës, Prishtina me një traditë të ndritshme në Ligën e parë jugosllave të braktisë Ligën profesioniste të Jugosllavisë, sepse nuk kishte më garancë për sigurinë as të lojtarëve, as të zyrtarëve të tjerë, por as të simpatizuesve kosovar.
Reaksioni i pushtetit të Millosheviqit ishte pa presedan në historinë e sportit. Ai suprimoi të gjitha klubet e të gjitha sporteve dhe definitivisht i largoi nga fushat e veta të gjithë sportistët e Kosovës, siç bëri edhe me punëtorët që i la në rrugë. Të gjitha nivelet e ligave të futbollit në Kosovë u zhdukën për një ditë nga dora kriminele e pushtetit serb.
Në vitin 1991, pas këtij akti të pashembullt të shtetit serbo-jugosllav, futbolldashësit kosovar treguan qartë se nuk mund të jetojnë pa futboll dhe në kushte absurde për shekullin e 20-të, formuan FEDERATËN E FUTBOLLIT Të KOSOVËS, të pavarur nga Jugosllavia me të gjitha organet e saja: kryetarin, bordin prej 12 anëtarëve nga 7 qendrat rajonale, komisionet, shoqatat etj..
Ndeshja e parë u zhvillua në stadiumin e Flamurtarit në Prishtinë, më 13 shtator 1991, që shënoi fillimin e kampionatit të parë të pavarur të Kosovës. Liga e parë e Kosovës numëronte 20 skuadra, ndërsa ligat tjera mvarësisht nga Regjionet, por ndeshjet luheshin vetëm nëpër fusha të improvizuara, në kushte shumë të vështira.
Nëpër stadiumet e futbollit të Kosovës luanin tani  8% e popullatës së gjithmbarshme të saj, pra vetëm serbët. Maltretimet, burgosjet, rrahjet ishin të pranishme në çdo javë, por futbolli në Kosovë mbijetoi dhe u luajtë deri në janar të vitit 1998, kur filloi fushata luftarake serbe ndaj popullatës civile të Kosovës. Edhe gjatë kësaj periudhe (1991-1998)në Kosovë luhej futbolli sipas rregullave të UEFA-s dhe FIFA-s, dhe çdo ndryshim i rregullave të tyre menjëherë aplikohej në sistemin e garave tona.

 Periudha e katërt 
Faza e IV-të  e Futbollit në Kosovë filloi menjëherë pas përfundimit të luftës në Kosovë më 1999, kur u riorganizua FEDERATA E FUTBOLLIT E KOSOVËS. Konstituohet Kuvendi, miratohet Statuti, konfirmohen klubet pjesëmarrëse, caktohen komisionet, shoqatat, etj.
Liga e parë numëronte 18 skuadra, Liga e dytë – dy grupe me nga 14 suadra.
Prej vitit 1991 deri më sot vazhdimisht në futbollin e Kosovës është luajtur sipas rregullave të UEFA-së dhe FIFA-s.
Tani në edicionin e ri 2006/2007,  Kosova ka Superligën me 16 skuadra, Ligën e parë me 14 skuadra, Ligën e dytë – dy grupe me nga 12 skuadra dhe Ligën e tretë – dy grupe nga 10 skuadra, pastaj Ligat e juniorëve dhe të gjitha grupmoshat që garojnë sipas sistemit të garave të UEFA-së.
Kushtet infrastrukturale prej vitit 1999 deri  në ditët e sotme janë shumë të vështira dhe futbolli po mbijeton vetëm falë sponzorëve vullnetarë, të cilët me vite të tëra sponzorojnë me mjete personale, edhepse atyre nuk u mundësohet asnjë lehtësim fiskal konkret nga shteti qoftë në infrastrukturë apo të tjera, por edhe mundësitë realisht janë  të kufizuara.

 Periudha e pestë 
Pas shumë peripecive, sakrificave të shumë gjeneratave, më në fund Federata e Futbollit e Kosovës, nën drejtimin e Fadil Vokrrit, pas shumë takimeve dhe lobimeve, arriti që t’i thyejë të gjitha barrierat dhe në maj të vitit 2016 të bëhet fillimisht anëtare e UEFA-s, e më pas edhe e FIFA-s, duke u bërë kësisoj pjesë e familjes së madhe të futbollit evropian dhe atij botëror. Kjo periudhë vlerësohet edhe si më e rëndësishmja për zhvillimin e mëtejmë të futbollit kosovar, pasi tani përveç se Kosova do të marrë pjesë në kualifikimet e Evropianit dhe Botërorit me kombëtaren e saj, edhe klubet do të paraqiten në garat evropiane.

 Ekipet 
Superliga në sezonin 2025–26 ka 10 ekipe. Ato janë:

 Klubi Qyteti Stadiumi KapacitetiBallkaniSuharekaStadiumi Suhareka 1.500DrenicaSkënderajStadiumi Bajram Aliu 4.000DritaGjilaniStadiumi i Gjilanit 15.000DukagjiniKlinaStadiumi 18 Qershori 1.000FerizajFerizajStadiumi i Barit Sintetik i Ferizajt 1.500GjilaniGjilaniStadiumi i Barit Sintetik i Gjilanit 1.500LlapiPodujevëStadiumi Zahir Pajaziti 10.000MalishevaMalishevëStadiumi Liman Gegaj 1.800PrishtinaPrishtinaStadiumi Fadil Vokrri 13.000Prishtina e RePrishtinaKampi Kombëtar Arsimor i FFK-së 1.000

 Kampionët e Kosovës 
Kjo është lista e fituesve të Superligës të Kosovës nga viti 1945.

 Liga e Provincës së Kosovës Sezoni Klubi Qyteti1945 Jedinstvo Prishtina19461947 Trepça Mitrovica1947–48 Proleteri Prishtina1948–49 Trepça Mitrovica19501951 Kosova Prishtina1952 Trepça Mitrovica1953 Nuk luhet për shkak të ndryshimit të sistemit të ligës1953–54 Prishtina Prishtina1954–55 Trepça Mitrovica1955–56 Rudari Stari Trg1956–57 Rudniku Hajvalia1957–58 Rudari Stari Trg1958–59 Prishtina Prishtina1959–60 Rudari Stari Trg1960–61 Prishtina Prishtina1961–62 Budućnost Peja1962–63 Drita Gjilan1963–64 Slloga Lipjan1964–651965–66 Budućnost Peja1966–67 Obilić Kastrioti1967–68 Vëllaznimi Gjakova1968–691969–701970–711971–72 Obilić Kastrioti1972–73 Fushë Kosova Fushë Kosova1973–74 Vëllaznimi Gjakova1974–75 KF Liria Prizreni1975–76 RHMK Obilić Kastrioti1976–77 Prishtina Prishtina1977–78 Budućnost Peja1978–79 Prishtina Prishtina1979–80 Vëllaznimi Gjakova1980–81 Liria Prizreni1981–82 Vëllaznimi Gjakova1982–83 KNI Ramiz Sadiku Prishtina1983–84 Liria Prizreni1984–85 Crvena Zvezda Gnjilane Gjilani1985–86 Vëllaznimi Gjakova1986–87 Liria Prizreni1987–88 Crvena Zvezda Gnjilane Gjilani1988–89 Budućnost Peja1989–90 Vëllaznimi Gjakova

 Liga e Pavarur e Kosovës Sezoni Klubi Qyteti1990–91 Fushë Kosova Fushë Kosova1991–92 Prishtina Prishtina1992–93 Trepça Mitrovica1993–94 Dukagjini Klina1994–95 Liria Prizreni1995–96 Prishtina Prishtina1996–971997–98 Kampionati nuk u mbajt për shkak të Luftës së Kosovës1998–99 Pas çlirimit të Kosovës (UNMIK) 1999–00 Prishtina Prishtina 2000–01 2001–02 Besiana Podujeva 2002–03 Drita Gjilani 2003–04 Prishtina Prishtina 2004–05 Besa Peja 2005–06 2006–07 Pas çlirimit të Republikës së Kosovës 2007–08 Prishtina Prishtina 2008–09 2009–10 Trepça Mitrovica 2010–11 Hysi Podujeva 2011–12 Prishtina Prishtina 2012–13 2013–14 Vushtrria Vushtrria 2014–15 Feronikeli Drenasi 2015–16 Pas pranimit në UEFA dhe FIFA 2016–17 Trepça'89 Mitrovica 2017–18 Drita Gjilani 2018–19 Feronikeli Drenasi 2019–20 KF Drita Gjilani 2020–21 Prishtina Prishtina 2021–22 Ballkani Suhareka 2022–23 Ballkani Suhareka 2023–24 Ballkani Suhareka 2024–25 KF Drita Gjilani

 Klubet Kampione 
 Klubi Kampion Viti  10 1991–92, 1995–96, 1996–97, 1999–00, 2000–01, 2003–04, 2007–08, 2008–09, 2011–12, 2012–13  5 1994-95, 1980-81, 1983-84, 1986-87, 1994-95 Ballkani 3 2021-22, 2022-23, 2023-24  3 2004–05, 2005–06, 2006–07  2014–15, 2015–16, 2018-19  4 2002–03, 2017–18, 2019–20, 2024–25  2 1992–93, 2009–10  1 1990–91  1993–94  2001–02  2010–11  2013–14  2016–17

 Lidhje të jashtme 
 Superliga Faqja zyrëtare e FFK-së

Kategoria:Futboll
Superliga
Kategoria:Superliga e Kosovës